**APSTIPRINĀTS**

Rēzeknes novada pašvaldības

Dricānu pagasta pārvaldes

iepirkumu komisijas sēdē

2018.gada 2.jūlijā

(protokols Nr.1)

**RĒZEKNES NOVADA PAŠVALDĪBAS**

**DRICĀNU PAGASTA PĀRVALDES**

**IEPIRKUMA**

(Publisko iepirkumu likuma 9.pantā noteiktajā kārtībā)

**„** **Dricānu vidusskolas ēkas cokola remontdarbi”**

(identifikācijas Nr. DPP 2018/2)

**NOLIKUMS**

Rēzeknes novada Dricānu pagastā, 2018.

1. **Vispārīgā informācija**
   1. Iepirkuma identifikācijas numurs: **DPP 2018/2**.
   2. Pasūtītājs:

|  |  |
| --- | --- |
| Pasūtītāja nosaukums: | Rēzeknes novada pašvaldības Dricānu pagasta pārvalde |
| Adrese: | „Pagastmāja”, Dricāni, Dricānu pagasts, Rēzeknes novads, LV–4615 |
| Reģistrācijas Nr. | 90000048538 |
| Tālruņa numurs: | 64644069 |
| e-pasta adrese | dricani@rezeknesnovads.lv |
| Kontaktpersona | Par iepirkuma dokumentāciju- iepirkumu komisijas priekšsēdētāja Marija Zahare,  Par tehnisko specifikāciju Antons Troška,  tālrunis: 26144495 |

* 1. Iepirkuma metode: iepirkums Publisko iepirkumu likuma 9.pantā noteiktajā kārtībā.
  2. Informācija par iepirkumu:

1.4.1.Pasūtītājs iepirkuma izsludināšanai sagatavo un Iepirkumu uzraudzības biroja publikāciju vadības sistēmā publicē paziņojumu par plānoto līgumu.

1.4.2.Pasūtītājs līdz nolikuma 1.4.1.apakšpuktā minētā paziņojuma publicēšanas dienai ievieto savā pircēja profilā <http://www.rezeknesnovads.lv> sadaļā „Iepirkumi” iepirkuma nolikumu un nodrošina tam brīvu un tiešu pieeju.

1.4.3.Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

1.4.4.Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.

1.4.5.Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma (turpmāk – PIL) [38.pantu](../../../Larisa/Larisa/AppData/Local/Temp/38.pantu).

* 1. Piedāvājumu iesniegšana:
     1. Piedāvājumu iesniegšanas vieta –Rēzeknes novada pašvaldības Dricānu pagasta pārvalde, “Pagastmāja”, Dricāni, Dricānu pagasts, Rēzeknes novads, LV-4615.
     2. Piedāvājumu iesniegšanas termiņš: **līdz 2018.gada 16.jūlijam plkst.10-00.**
     3. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz nolikuma 1.5.2.apakšpunktā noteiktajam termiņam.
     4. Pasūtītāja pārstāvis piedāvājumu neatvērtu atdod vai nosūta tā iesniedzējam, ja piedāvājums tiek iesniegts pēc nolikuma 1.5.2.apakšpunktā noteiktā piedāvājumu iesniegšanas termiņa beigām.
     5. Pretendents nav tiesīgs iesniegt vairākus piedāvājuma variantus.
  2. Prasības attiecībā uz piedāvājumu noformējumu:
     1. Pretendentam jāiesniedz piedāvājums aizlīmētā un apzīmogotā aploksnē nolikuma 1.5.1.apakšpunktā norādītajā vietā līdz nolikuma 1.5.2.apakšpunktā noteiktājam termiņam.
     2. Uz aploksnes jānorāda adresāts – Rēzeknes novada pašvaldības Dricānu pagasta pārvalde, “Pagastmāja”, Dricāni, Dricānu pagasts, Rēzeknes novads, LV-4615.
     3. Uz aploksnes jābūt uzrakstam:**Piedāvājums iepirkumā „****Dricānu vidusskolas ēkas cokola remontdarbi”**,identifikācijas Nr. DPP 2018/2. **Neatvērt līdz 2018.gada 16.jūlijam plkst.10-00**.
     4. Uz aploksnes jānorāda piedāvājuma iesniedzēja pilns nosaukums, adrese, kontakttālruņa numurs un e-pasta adrese.
     5. Piedāvājuma sastāvā jāiekļauj visi nolikuma 4.sadaļā norādītie dokumenti.
     6. Piedāvājums jāiesniedz 2 (divos) eksemplāros:viens oriģināls un viena kopija, katrs eksemplārs kā viens dokumentu kopums.
     7. Iesniedzamos dokumentus paraksta persona, kurai ir paraksta tiesības, vai pilnvarota persona.
     8. Ja dokumentus paraksta pilnvarota persona, piedāvājumam pievieno pilnvaras apliecinātu kopiju.
     9. Visiem dokumentiem jābūt sastādītiem latviešu valodā (vai ar pievienotu pretendenta apliecinātu tulkojumu latviešu valodā), piedāvājuma dokumentiem jābūt cauršūtiem vai caurauklotiem tā, lai dokumentus nebūtu iespējams atdalīt, lapām jābūt sanumurētām. Iesniedzamajām dokumentu kopijām jābūt apliecinātām.
     10. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
     11. Visas cenas piedāvājumā jānorāda *euro* (EUR) bez pievienotās vērtības nodokļa (PVN), atsevišķi norādot PVN un kopējo līguma summu ar PVN.

1. **Informācija par iepirkuma priekšmetu**
   1. Iepirkuma (līguma) priekšmets ir **Dricānu vidusskolas ēkas cokola remontdarbi**, saskaņā ar būvdarbu apjomiem (atsevišķs pielikums).
   2. CPV kods: 45000000-7 (celtniecības darbi);
   3. Iepirkuma līguma izpildes vieta:
      1. Dricānu vidusskola- “Dricānu vidusskola”, Dricāni, Dricānu pagasts, Rēzeknes novads.
   4. Iepirkuma līguma izpildes termiņš:
   5. Dricānu vidusskolas ēkas cokola remontdarbu izpildes termiņš - **6 nedēļas** no līguma noslēgšanas dienas.
   6. Pasūtītājs organizē objekta, kurā veicami būvdarbi, apskati darba laikā (08:00-16:30), vienu dienu iepriekš piesakoties pie Pasūtītāja kontaktpersonas Ināras Platonovas, tālr. 25432338. Apsekošana ir jāfiksē apsekošanas lapā (nolikuma 7.pielikums “Apsekošanas lapa”). Objekta apsekošana pirms piedāvājumu sagatavošanas pretendentiem ir obligāta.
2. **Prasības pretendentiem**
   1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
   2. Pretendentam ir atbilstošs tehniskais nodrošinājums – līguma izpildei nepieciešams inventārs, aprīkojums, tehnika.
   3. Sniedzot piedāvājumus:
      1. Pretendentam iepriekšējo 5 (piecu) gadu laikā (2013.-2017. un 2018.gadā) ir pieredze telpu remonta darbu veikšanā vismaz 2 (divos) līdzīgas nozīmes objektos. Par līdzīgo šī apakšpunkta izpratnē atzīstama pieredze sabiedrisko ēku remontdarbos ar līgumcenu, kas nav mazāka par šajā iepirkumā piedāvāto.
   4. Pretendents būvdarbu izpildei var piesaistīt apakšuzņēmējus. Tādā gadījumā jāiesniedz apakšuzņēmēju apliecinājumi par gatavību veikt tiem nododamos darbus.
   5. Pretendents nodrošina atbilstošās kvalifikācijas Būvspeciālistu reģistrā reģistrētu būvdarbu vadītāju.
   6. Pretendenta finanšu vidējais neto gada apgrozījums būvniecībā ņemot vērā pēdējo trīs kalendāro gadu (2015., 2016. un 2017.) laikā pārsniedz piedāvāto līgumcenu (bez pievienotās vērtības nodokļa) 2 (divas) reizes. Pretendentu, kuri dibināti pēc 2015. gada, finanšu vidējais neto gada apgrozījums tiek rēķināts par faktiski nostrādāto laiku
   7. Pretendents nodrošina Darba aizsardzības koordinatoru, kas līguma izpildes laikā veiks darba aizsardzības koordinatora Ministru kabineta 2003.gada 25.februāra noteikumos Nr. 92 “Darba aizsardzības prasības veicot būvdarbus” un citos normatīvajos aktos noteiktās funkcijas.
3. **Iesniedzamie dokumenti**
   1. Pretendenta atlases dokumenti.
      1. Pretendenta pieteikums dalībai iepirkumā, saskaņā ar nolikumam pievienoto formu (nolikuma pielikums Nr.1). Pieteikumu un piedāvājumu paraksta ar paraksta tiesībām apveltītā vai pilnvarota (pievienojot pilnvaru) persona. Ja piedāvājumu kā pretendents iesniedz personu grupa, tad pieteikumu paraksta visas personas, kas ietilpst grupā un pieteikumā norāda personu, kura pārstāv personu grupu iepirkumā, kā arī katra personu grupas dalībnieka atbildības apjomu.
      2. Ārvalstī reģistrētā pretendenta attiecīgās ārvalsts kompetentās institūcijas izdotās reģistrācijas apliecības vai cita līdzvērtīga dokumenta kopija (ja pretendents nav reģistrēts Latvijā).
      3. Būvkomersanta reģistrācijas apliecības kopija, kas apliecina pretendenta tiesības veikt būvdarbus.
      4. Būvdarbu vadītāja sertifikāta kopija, kvalifikācijas un pieredzes apraksts (CV) atbilstoši nolikuma pielikumam Nr.4 un apliecinājums, ka darbu vadītājs veiks būvdarbu vadību, saskaņā ar iepirkuma rezultātā noslēgto līgumu.
      5. Informācija par iepriekšējo 5 piecu gadu laikā (2013.-2017. un 2018.gadā) veiktajiem telpu remonta darbiem, saskaņā ar nolikuma 3.3.1. punkta prasībām, atbilstoši nolikumam pievienotajai formai (nolikuma pielikums Nr.3) un vismaz 2 (divu) pasūtītāju atsauksmes par veikto būvdarbu kvalitāti.
      6. Darba aizsardzības koordinatora sertifikāta kopija un pieejamības apliecinājums
      7. Rakstisks apliecinājums, ka pretendentam ir tehniskais nodrošinājums – atbilstošs inventārs, aprīkojums, tehnika, kas ir nepieciešams līguma izpildei.
      8. Vienošanās par nepieciešamo resursu nodošanu pretendenta rīcībā, ja tas balstās uz citu personu tehniskajām un profesionālām iespējām. Līguma slēgšanas tiesību piešķiršanas gadījumā vienošanās tiks pievienota iepirkuma līgumam.
      9. Ja pretendents plāno piesaistīt darbuzņēmējus (apakšuzņēmējus) – informācija par konkrētajiem apakšuzņēmējiem un tiem nododamo darbu saraksts un apjoms, kā arī apakšuzņēmēju rakstiski apliecinājumi par gatavību piedalīties darbu veikšanā, norādot kontaktpersonu.
      10. Pretendenta izziņa par viņa finanšu vidējo neto gada apgrozījumu būvniecībā pēdējo trīs kalendāro gadu laikā (2015., 2016., 2017.), uzrādot summas par katru no iepriekšējiem trim gadiem, lai apliecinātu Pretendenta atbilstību Nolikuma 3.6. punkta prasībām. Pretendenti, kuri dibināti pēc 2015.gada, iesniedz 3.6. punktā minēto izziņu par faktiski nostrādāto laiku. Ja piedāvājumu iesniedz personu grupa, 3.6. punkta prasībām atbilstoša izziņa iesniedzama par personu grupā iekļauto personu kopējo finanšu apgrozījumu.
   2. Tehniskais piedāvājums.
      1. Tehniskajam piedāvājumam jāatbilst nolikumam pievienotajai Tehniskajai specifikācijai (atsevišķi pielikumi).
      2. Tehniskajā piedāvājumā jāiekļauj:
         1. Tehniskajam piedāvājumam jāpievieno pretendenta apliecinājums par piedāvāto garantijas termiņu, kas nedrīkst būt mazāks par **5 (pieciem) gadiem.**
         2. Tehniskajām piedāvājumam pievieno aprakstu par tāmē paredzētajiem izmantojamajiem materiāliem, atbilstoši pielikumā dotajai specifikācijai. Pretendents papildus pievieno dokumentus, kas apliecina preces tehniskos parametrus un sniedz informāciju par garantijas termiņiem.
         3. izvērsts darbu izpildes grafiks – pa nedēļām;
         4. apdrošināšanas sabiedrības garantijas vēstule, ka gadījumā, ja pretendentam tiks piešķirtas iepirkuma līguma slēgšanas tiesības, pirms būvdarbu uzsākšanas starp apdrošināšanas kompāniju un pretendentu tiks noslēgts līgums par pretendenta un būvspeciālista, kas veiks atbildīgā būvdarbu vadītāja pienākumus, civiltiesiskās atbildības apdrošināšanu, vai atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” pretendenta un būvspeciālista, kas veiks atbildīgā būvdarbu vadītāja pienākumus, derīgas civiltiesiskās atbildības apdrošināšanas polišu kopijas.
      3. Tehnisko piedāvājumu paraksta ar paraksta tiesībām apveltītā vai pilnvarota persona.
   3. Finanšu piedāvājums.
      1. Finanšu piedāvājumu sagatavo atbilstoši noteiktajai formai (nolikuma pielikums Nr.5).
      2. Piedāvātajā līgumcenā jāiekļauj visas ar iepirkuma līguma izpildi saistītās izmaksas, tostarp:
         1. visi darbi un materiāli (tai skaitā būvdarbu apjomu sarakstā neiekļautie), lai nodrošinātu būvdarbu apjomos uzskaitīto darbu izpildi atbilstoši Latvijas Republikā spēkā esošajiem normatīvajiem aktiem un katra konkrētā tehnoloģiskā procesa prasībām un paredzot arī palīgmateriālu, transportēšanas, instrumentu un mehānismu izmantošanas izdevumus, būvgružu izvākšanas un transportēšanas izdevumus, būvorganizācijas virsizdevumus, peļņu un nodokļus.
      3. Pievienotās vērtības nodokļa (PVN) summa tiek norādīta atsevišķi.
      4. Finanšu piedāvājumam jāpievieno apliecinājums,ka:
         1. ir ievērtēti visi materiāli un darbu veidi, tai skaitā arī tie, kuri nav uzrādīti būvdarbu apjomos, bet nepieciešami būvdarbu izpildei, saskaņā ar spēkā esošajiem normatīvajiem aktiem.
      5. Finanšu piedāvājumam papildus jāpievieno saskaņā ar Latvijas būvnormatīva LBN 501-17 „Būvizmaksu noteikšanas kārtība” (apstiprināts ar Ministru kabineta 2017.gada 3.maija noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””) prasībām sastādītā tāme.
      6. Pretendents nodrošina iepirkuma līguma izpildi par finanšu piedāvājumā norādīto līgumcenu.
      7. Finanšu piedāvājumu paraksta ar paraksta tiesībām apveltītā vai pilnvarota persona.
4. **Piedāvājumu vērtēšana un izvēles kritērijs**
   1. Pēc piedāvājumu iesniegšanas termiņa beigām iepirkumu komisija (turpmāk – komisija) izvērtē iesniegtos piedāvājumus, veic pretendentu atlasi un izvēlas vienu vai vairākus piedāvājumus, ievērojot PIL [41.panta](https://likumi.lv/doc.php?id=287760#p41) prasības.
   2. Piedāvājumu noformējuma pārbaudi, pretendentu atlasi un piedāvājumu vērtēšanu iepirkumu komisija veic slēgtās sēdēs.
   3. Komisija pārbauda, vai iesniegtie piedāvājumi noformēti atbilstoši nolikumā un normatīvajos aktos noteiktajām prasībām. Noformēšanas prasībām neatbilstošie piedāvājumi var tikt noraidīti un tālāk nevērtēti.
   4. Komisija pārbauda, vai piedāvājumus iesniegušie pretendenti atbilst nolikumā izvirzītajām kvalifikācijas prasībām. Komisija noraida un tālāk neizskata kvalifikācijas prasībām neatbilstošo pretendentu piedāvājumus.
   5. Komisija pārbauda, vai iesniegtie piedāvājumi atbilst nolikumā un Tehniskajā specifikācijā noteiktajām prasībām. Nolikumam un/vai Tehniskajai specifikācijai neatbilstošie piedāvājumi tiek noraidīti.
   6. Komisija salīdzina nolikumā un Tehniskajā specifikācijā noteiktajām prasībām atbilstošo piedāvājumu cenas un,pamatojoties uz PIL 51.panta ceturto daļu, katrā iepirkuma priekšmeta daļā izvēlas piedāvājumu ar **viszemāko cenu**.
   7. Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem, PIL 9.panta astotajā daļā paredzētajiem gadījumiem:

5.7.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);

5.7.2.ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);

5.7.3.iepirkuma dokumentu sagatavotājs (pasūtītāja amatpersona vai darbinieks), iepirkumu komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

5.7.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 5.7.1., 5.7.2. un 5.7.3.apakšpunta (PIL 9.panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3.punkta](https://likumi.lv/doc.php?id=287760#p3)) nosacījumi.

5.8. Lai pārbaudītu, vai pretendents nav izslēdzams no dalības iepirkumā nolikuma 5.7.1., 5.7.2. vai 5.7.4.apakšpunktā (PIL 9.panta astotās daļas 1., 2. vai 4.punktā) minēto apstākļu dēļ, komisijas:

5.8.1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

5.8.1.1. par nolikuma 5.7.1.apakšpunktā (PIL 9.panta astotās daļas 1.punktā) minētajiem faktiem – no Uzņēmumu reģistra;

5.8.1.2. par nolikuma 5.7.2.apakšpunktā (PIL 9.panta astotās daļas 2.punktā) minētajiem faktiem – no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

5.8.2.attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, komisija to izslēdz no dalības iepirkumā.

5.9. Atkarībā no atbilstoši nolikuma 5.8.1.2.apakšpunktam veiktās pārbaudes rezultātiem komisija:

5.9.1.neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

5.9.2.informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas –, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.

5.10. Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, nolikuma 5.9.2.apakšpunktā minētajā termiņā iesniedz:

5.10.1.attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

5.10.2.pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

5.10.3.līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, – kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.

5.11. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

5.12. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu.

5.13. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL [14.panta](https://likumi.lv/doc.php?id=287760#p14) otrās daļas noteikumus.

5.14. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkumu komisija pieņem lēmumu izbeigt iepirkumu bez rezultāta. Pasūtītājs 3 (triju) darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

5.15. Triju darbdienu laikā pēc lēmuma pieņemšanas komisija informē visus pretendentus par iepirkumā izraudzīto pretendentu vai pretendentiem un sniedz tiem nolikuma 5.13.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 5.13.punktā minētajam lēmumam.

1. **Iepirkuma līguma slēgšanas kārtība**
   1. Pasūtītājs ar iepirkumu komisijas izraudzīto pretendentu slēdz iepirkuma līgumu atbilstoši nolikuma pielikumā Nr.6 norādītajam projektam, saskaņā ar PIL [60.panta](https://likumi.lv/doc.php?id=287760#p60) pirmās, otrās, trešās, ceturtās un piektās daļas prasībām.
   2. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums, pasūtītājs savā pircēja profilā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
   5. Iepirkuma līguma teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc iepirkuma līguma spēkā stāšanās dienas.
2. **Pretendenta pienākumi un tiesības**
   1. Pretendentam ir pienākums pirms piedāvājuma sagatavošanas rūpīgi iepazīties ar visām nolikuma prasībām.
   2. Pretendentam ir tiesības līdz piedāvājumu iesniegšanas termiņa beigām apmainīt vai grozīt iesniegto piedāvājumu.
3. **Iepirkumu komisijas pienākumi un tiesības**
   1. Komisijai ir pienākums pārbaudīt un vērtēt saņemtos piedāvājumus, saskaņā ar Publisko iepirkumu likuma un nolikuma prasībām.
   2. Komisijai ir tiesības pārbaudīt pretendenta iesniegto informāciju publiski pieejamās datu bāzēs vai kompetentās institūcijās, kā arī pieprasīt pretendentam precizēt iesniegto piedāvājumu, ja tas nepieciešams pretendentu atlasei vai piedāvājumu pārbaudei un izvērtēšanai.
   3. Komisija ir tiesīga pieaicināt ekspertus pretendentu atlasei vai piedāvājumu vērtēšanai.
4. **Nolikuma pielikumi**
   1. Nolikumam ir pievienoti 6 (seši) pielikumi, kas ir tā neatņemamas sastāvdaļas:
      1. pielikums Nr.1 „Pieteikums dalībai iepirkumā” (forma);
      2. pielikums Nr.2 „Citām personām nododamo darbu saraksts” (forma);
      3. pielikums Nr.3 „Iepriekšējo 5 (piecu) gadu laikā veikto darbu saraksts” (forma);
      4. pielikums Nr.4 „Būvdarbu vadītāja kvalifikācijas un pieredzes apraksts” (CV forma);
      5. pielikums Nr.5 „Finanšu piedāvājums” (forma);
      6. pielikums Nr.6 „Līgums” (projekts);
      7. Pielikums Nr.7 “Apsekošanas lapa” (forma).
   2. Atsevišķs pielikums: būvdarbu apjomi

Iepirkumu komisijas priekšsēdētājs M.Zahare

***Pielikums Nr.1***

**pieteikums**

**dalībai iepirkumā „Dricānu vidusskolas ēkas cokola remontdarbi”**

(identifikācijas Nr. DPP 2018/2)

2018. gada \_\_\_\_.\_\_\_\_\_\_\_\_\_

|  |  |  |  |
| --- | --- | --- | --- |
| Informācija par pretendentu |  | | |
| Pretendenta nosaukums: |  | | |
| Reģistrācijas numurs |  | | |
| PVN maksātāja reģistrācijas  numurs: |  | | |
| Juridiskā adrese: |  | | |
| Faktiskā adrese: |  | | |
| Tālrunis: |  | Fakss: |  |
| E-pasta adrese: |  | | |
| Interneta vietne: |  | | |
| Finanšu rekvizīti | | | |
| Bankas nosaukums: |  | | |
| Bankas kods: |  | | |
| Konta numurs: |  | | |
| Informācija par pretendenta kontaktpersonu (atbildīgo personu) | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

Parakstot šo pieteikumu, apliecinu <***pretendenta nosaukums***> (turpmāk – Pretendents) dalību un iesniedzu pretendenta piedāvājumu (turpmāk – Piedāvājums) iepirkumā **„Dricānu vidusskolas ēkas cokola remontdarbi”,** identifikācijas Nr. DPP 2018/2.

Pretendents apņemas veikt remonta darbus Dricānu vidusskolā saskaņā ar līguma nosacījumiem un Tehniskās specifikācijas prasībām.

**Parakstot šo pieteikumu, apliecinu, ka:**

1. Pretendents ir iepazinies ar iepirkuma nolikumu, Tehnisko specifikāciju, līguma projektu un piekrīt visiem iepirkuma nolikuma, Tehniskās specifikācijas, līguma noteikumiem;
2. Pretendenta rīcībā ir visi nepieciešamie resursi savlaicīgai un kvalitatīvai līguma izpildei;
3. Piedāvājums ir sagatavots individuāli un nav saskaņots ar konkurentiem;
4. Pretendents atbilst/neatbilst (vajadzīgo pasvītrot) **mazā vai vidējā uzņēmuma** statusam [[1]](#footnote-1)
5. visa piedāvājumā sniegtā informācija ir patiesa;
6. gadījumā, ja Pretendents tiks atzīts par uzvarētāju iepirkumā, līgumsaistību izpildei tiks nozīmēta pilnvarotā persona <*amats, vārds, uzvārds*>, tālrunis <*tālruņa numurs*>, fakss <*faksa numurs*>, e-pasts: <*e-pasta adrese*>.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_<*amats, vārds, uzvārds*>

***Pielikums Nr.2***

**Citām personām nododamo darbu**

**SARAKSTS**

(aizpilda, ja pretendents piesaista apakšuzņēmējus vai balstās uz citas personas iespējām,

lai apliecinātu, atbilstību iepirkuma nolikumā izvirzītajām kvalifikācijas prasībām)

|  |  |  |
| --- | --- | --- |
| ***Apakšuzņēmēja/personas, uz kuras iespējām pretendents balstās kvalifikācijas apliecināšanai nosaukums, reģistrācijas numurs, adrese un kontaktpersona*** | ***Apakšuzņēmējam nododamo darbu apjoms***  ***(% no līguma kopējās cenas)*** | ***Īss apakšuzņēmēja veicamo darbu apraksts*** |
|  |  |  |
|  |  |  |
|  |  |  |

Pretendenta ar paraksta tiesībām apveltītā vai pilnvarota persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

\_\_\_\_\_\_\_\_\_\_\_\_\_\_\_\_\_\_\_\_ 2018.gada \_\_\_.\_\_\_\_\_\_\_\_\_\_\_\_\_\_\_\_

(sastādīšanas vieta) (datums)

***Pielikums Nr.3***

**Iepriekšējo 5 (piecu) gadu laikā veikto darbu**

**SARAKSTS**

|  |  |  |  |  |  |  |
| --- | --- | --- | --- | --- | --- | --- |
| ***Pasūtītājs***  (*nosakums, reģistrācijas numurs, juridiskā adrese, kontaktpersona, tālrunis*) | ***Objektā veiktie darbi un veikto darbu īss raksturojums*** | ***Darbu kopējais apjoms*** (*EUR bez PVN*) | ***Darbu izpildes termiņš*** | ***Darbu izpildes vieta*** (*adrese*) | ***Ģenerāluzņēmējs vai apakšuzņēmējs*** (*norādīt*) | ***Pretendenta paša spēkiem veikto darbu apjoms***  *(% no kopējā* *apjoma*) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Pielikumā:

1. <*Pasūtītāja nosaukums*> atsauksmes kopija.
2. <*Pasūtītāja nosaukums*> atsauksmes kopija.

*<Pretendenta ar paraksta tiesībām apveltītās vai pilnvarotas personas amats, paraksts,*

*paraksta atšifrējums>*

***Pielikums Nr.4***

**BŪVDARBU VADĪTĀJA**

**kvalifikācijas un pieredzes apraksts**

**(CV)**

|  |  |
| --- | --- |
| **Vārds** |  |
| **Uzvārds** |  |
| **Izglītība** |  |
| **Pašreizējais amats** |  |
| **Uzņēmumā nostrādātie gadi** |  |
| **Galvenā kvalifikācija** |  |

**Informācija par pieredzi:**

|  |  |  |
| --- | --- | --- |
| ***Laiks*** (*no* … *līdz* …) | ***Uzņēmums, amats*** | ***Īss pieredzes apraksts*** (*būvobjekta nosaukums*, *būves veids*, *būvdarbu apjoms* *EUR* *u*.*c*. *ziņas*) |
|  |  |  |
|  |  |  |

**Es, apakšā parakstījies, apliecinu, ka iepriekš minētais pareizi atspoguļo manu kvalifikāciju un pieredzi**.

**Apņemos**

|  |  |
| --- | --- |
| **no** | **līdz** |
| Iepirkuma līguma slēgšanas | *<perioda beigas>* |

saskaņā ar *<pretendenta nosaukums>* (turpmāk – pretendents) piedāvājumu piedalīties **remonta darbu Dricānu vidusskolā veikšanā** kā būvdarbu vadītājs gadījumā, ja iepirkumā “**Dricānu vidusskolas ēkas cokola remontdarbi**” (*identifikācijas Nr. DPP 2018/2*) tiek pieņemts lēmums slēgt iepirkuma līgumu ar pretendentu.

|  |
| --- |
| *<Vārds, uzvārds>* |
| *<Paraksts>* |
| *<Datums>* |

***Pielikums Nr.5***

**FINANŠU PIEDĀVĀJUMS**

**iepirkumā „ Dricānu vidusskolas ēkas cokola remontdarbi”**

(identifikācijas Nr. DPP 2018/2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

|  |  |
| --- | --- |
| ***Pasūtītājs*** | **Rēzeknes novada pašvaldības Dricānu pagasta pārvalde** |
| ***Iepirkuma identifikācijas Nr.*** | **DPP 2018/2** |

IESNIEDZA

|  |  |
| --- | --- |
| ***Pretendenta nosaukums*** | ***Rekvizīti*** |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

KONTAKTPERSONA

|  |  |
| --- | --- |
| ***Ieņemamais amats, vārds, uzvārds*** |  |
| ***Juridiskā adrese*** |  |
| ***Tālrunis /fakss*** |  |
| ***e-pasta adrese*** |  |

PIEDĀVĀJUMS

**„****Dricānu vidusskolas ēkas cokola remontdarbi”**

<***Pretendenta nosaukums***> piedāvā izpildīt būvdarbu apjomu sarakstā noteiktos darbus par sekojošu cenu:

|  |  |  |  |
| --- | --- | --- | --- |
| Nr. p.k. | Iepirkuma priekšmeta nosaukums | Cena *(euro)*  bez PVN (summa norādāma arī vārdiem) | Cena *(euro)*  ar PVN (summa norādāma arī vārdiem) |
| 1. | **Dricānu vidusskolas ēkas cokola remontdarbi** |  |  |
| Kopējā piedāvājuma cena, neieskaitot PVN | |  | |
| Pievienotās vērtības nodokļa (PVN) summa | |  | |
| Kopējā piedāvājuma cena, ieskaitot PVN | |  | |
| Līguma izpildes termiņš | | <*nedēļu skaits skaitļos un vārdiem*> | |

Apliecinu, ka <*pretendenta nosaukums*> ir iepazinies ar būvdarbu apjomu sarakstos ietvertajām pozīcijām un uzņemas visus ar darbu veikšanu saistītos finanšu riskus šī finanšu piedāvājuma ietvaros.

|  |  |
| --- | --- |
| Amats, vārds, uzvārds |  |
| Paraksts |  |

***Pielikums Nr.6***

PROJEKTS

**LĪGUMS Nr. \_\_\_\_\_\_\_\_\_\_\_\_**

Rēzeknē 2018.gada \_\_\_.\_\_\_\_\_\_\_\_\_\_\_\_\_\_

**Rēzeknes novada pašvaldības Dricānu pagasta pārvalde**, reģistrācijas Nr.90000048538, vadītājas Skaidrīte Melnes personā, kura rīkojas uz Nolikuma pamata, turpmāk – **Pasūtītājs**, no vienas puses, un **\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš(-a) rīkojas uz \_\_\_\_\_\_\_\_\_\_ pamata, turpmāk – **Būvdarbu veicējs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „**Dricānu vidusskolas ēkas cokola remontdarbi**” ( identifikācijas Nr. DPP 2018/2), turpmāk – **Iepirkums**, rezultātiem, noslēdz šāda satura līgumu, turpmāk – **Līgums**:

**1. Līguma priekšmets**

1.1. Pasūtītājs uzdod, bet Būvdarbu veicējs ar saviem darba rīkiem, ierīcēm un darbaspēku Līgumā un normatīvajos aktos noteiktajā kārtībā, pienācīgā kvalitātē uzņemas veikt **Dricānu vidusskolas ēkas cokola remontdarbus**, turpmāk – **Būvdarbi**, saskaņā ar Līgumu un finanšu piedāvājumu Iepirkumā (Līguma pielikums Nr.1), ievērojot Būvniecības likuma un citu spēkā esošo normatīvo aktu prasības.

1.2. Būvdarbu veicējs apliecina, ka ir izpētījis apstākļus, kas varētu ietekmēt Būvdarbu izpildi un izmaksu noteikšanu, tajā skaitā laika apstākļus, gada laiku u.c. apstākļus, iespējas piegādāt materiālus, transporta iespējas, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot līgumcenu. Būvuzņēmējs apliecina, ka finanšu piedāvājumā (Tāmē) ir iekļauti visi ar Būvdarbu veikšanu saistītie izdevumi.

**2. Līguma izpildes termiņš**

2.1. Būvdarbu izpildes termiņš – **6** (sešas) **nedēļas** no Līguma noslēgšanas dienas.

**3. Kvalitāte un garantija**

3.1. Būvdarbu veicējs apņemas nodrošināt Būvdarbu izpildi tādā kvalitātē, kas atbilst Latvijas Republikas spēkā esošajiem normatīvajiem aktiem, Līgumam un būvdarbu apjomu sarakstiem.

3.2. Garantijas termiņš – **5** **(pieci)** **gadi** no pieņemšanas – nodošanas akta abpusējas parakstīšanas brīža.

**4. Līguma summa un norēķinu kārtība**

4.1. Kopējā līgumcena ir EUR\_\_\_\_\_\_\_ (<*summa* *vārdiem*>) bez pievienotās vērtības nodokļa, turpmāk – **PVN**. Līguma summa ar PVN – EUR \_\_\_\_\_\_\_ (<*summa* *vārdiem*>). PVN (21%) summa EUR \_\_\_\_\_\_\_ (<*summa* *vārdiem*>) tiek maksāta Pievienotās vērtības nodokļa likuma 142.pantā noteiktajā kārtībā.

4.2. Pasūtītājs samaksu veic ar pārskaitījumu uz Līgumā norādīto Būvdarbu veicēja bankas kontu, ievērojot šādu kārtību:

* + 1. ikmēneša maksājumi par iepriekšējā mēnesī izpildītajiem Būvdarbiem tiek veikti pēc izpildīto Būvdarbu pieņemšanas – nodošanas akta abpusējās parakstīšanas 10 (desmit) dienu laikā no Būvdarbu veicēja rēķina saņemšanas;
    2. galīgais norēķins tiek veikts pēc Būvdarbu pabeigšanas un būvobjekta nodošanas ekspluatācijā 10 (desmit) dienu laikā no Būvdarbu veicēja rēķina saņemšanas.

4.3. Līguma summa ietver Līgumā paredzēto darbu, materiālu, darbaspēka, mehānismu ekspluatācijas izmaksas, transporta izdevumus, iespējamos nodokļus un nodevas un citus maksājumus, kas nepieciešami kvalitatīvai, atbilstoši tehnoloģijas un būvnormatīvu prasībām paredzēto Būvdarbu veikšanai un Līguma saistību izpildei.

4.4. Nekvalitatīvi veiktie Būvdarbi netiek pieņemti un apmaksāti līdz defektu novēršanai saskaņā ar Līguma noteikumiem.

4.5. Par samaksas brīdi uzskatāms bankas atzīmes datums Pasūtītāja maksājuma uzdevumā.

4.6. Uz visiem rēķiniem Būvdarbu veicējam ir jāuzrāda Pasūtītāja nosaukums, Līguma numurs, datums, pieņemšanas – nodošanas akta datums un numurs, par kuru tiek izrakstīts rēķins, samaksas termiņš un citi nepieciešamie rekvizīti atbilstoši normatīvo aktu prasībām.

**5. Būvdarbu pieņemšana – nodošana**

5.1. Ikmēneša izpildīto Būvdarbu nodošana, galīgā būvobjekta nodošana, kā arī ar defektu likvidāciju saistīto darbu nodošana notiek, sastādot pieņemšanas – nodošanas aktu un to abām Pusēm parakstot. Ja Pasūtītājs nepiekrīt parakstīt Būvdarbu pieņemšanas – nodošanas aktu, tas 5 (piecu) darba dienu laikā iesniedz pamatotus iebildumus.

5.2. Ja pirms Būvdarbu nodošanas vai arī tās laikā tiek konstatēti kādi defekti, Būvdarbu veicējam tie jānovērš Pasūtītāja norādītājā termiņā.

**6. Pasūtītāja tiesības un pienākumi**

6.1. Pasūtītāja pienākums ir savu iespēju robežās veicināt sekmīgu Būvdarbu norisi un maksimāli ātri novērst šķēršļus, kas radušies tā vainas dēļ vai kas izriet no to normatīvo aktu prasībām, kuras ir tieši attiecināmi uz Pasūtītāju.

6.2. Pasūtītājam ir pienākums nodrošināt Būvdarbu veicēja netraucētu piekļūšanu būvobjektam iepriekš saskaņotajos termiņos.

6.3. Pasūtītājam ir pienākums samaksāt Būvdarbu veicējam par izpildītajiem Būvdarbiem saskaņā ar Līguma noteikumiem.

6.4. Pasūtītājam ir arī citas tiesības un pienākumi, kas izriet no Līguma un spēkā esošajiem normatīvajiem aktiem.

**7. Būvdarbu veicēja tiesības un pienākumi**

7.1. Būvdarbu veicējam ir pienākums pirms Būvdarbu uzsākšanas norīkot atbildīgo Būvdarbu vadītāju, saskaņā ar piedāvājumu Iepirkumā, rakstiski par to paziņojot Pasūtītājam.

7.2. Būvdarbu veicējs ir tiesīgs piesaistīt citus, piedāvājumā nenorādītos speciālistus tikai pēc saskaņošanas ar Pasūtītāju.

7.3. Būvdarbu veicējs apņemas veikt Būvdarbus atbilstoši Finanšu piedāvājumam (Tāmei) un saskaņā ar spēkā esošajiem normatīvajiem aktiem, kā arī ievērot visus Pasūtītāja pamatotus norādījumus, ja tie nav pretrunā ar Līgumu, likvidēt visus konstatētus defektus un novērst trūkumus.

7.4. Būvdarbu veicējs apņemas Būvdarbu veikšanā izmantot sertificētus būvizstrādājumus un būvmateriālus, kā arī iekārtas un instrumentus ar kvalitātes apliecinājumu, ko nosaka Latvijas Republikas spēkā esošie normatīvie akti.

7.5. Būvdarbu veicējam pēc Pasūtītāja pieprasījuma jāuzrāda Būvdarbos izmantojamo būvizstrādājumu kvalitāti apliecinošie dokumenti.

7.6. Par Būvdarbu veikšanas laikā izmantojamo elektroenerģiju Būvdarbu veicējam jānorēķinās atsevišķi, apmaksājot faktiski izlietoto elektroenerģijas daudzumu.

7.7. Būvdarbi, kas saistīti ar trokšņiem un piesārņojumu, jāveic pēc saskaņošanas ar Pasūtītāju.

7.8. Būvdarbu procesā radušos būvgružus un atkritumus glabāt un izvest tikai speciālā Būvdarbu veicēja konteinerā, kas nepieļauj apkārtējās vides piesārņošanu. Konteineru novietot Pasūtītāja norādītajā vietā un izvest pēc nepieciešamības. Būvgružu utilizācijai jāatbilst Latvijas Republikas normatīvajos aktos noteiktajām prasībām.

7.9. Līguma izpildes gaitā Būvdarbu veicējs garantē visu ar Būvdarbiem objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvie akti.

7.10. Būvdarbu veicējam ir pienākums sniegt atbildes uz Pasūtītāja pretenzijām 5 (piecu) dienu laikā no pretenzijas saņemšanas dienas.

7.11. Būvdarbu veicējs ir atbildīgs par piegādāto materiālu glabāšanu būvobjektā.

7.12. Būvdarbu veicējam ir arī citas tiesības un pienākumi, kas izriet no Līguma un spēkā esošajiem normatīvajiem aktiem.

**8. Pušu atbildība**

8.1. Puses ir atbildīgas par Līguma saistību pilnīgu izpildi, atbilstoši Līguma nosacījumiem.

8.2. Pusēm ir pienākums atlīdzināt viena otrai nodarītos zaudējumus, ja tie ir radušies attiecīgas Puses darbības vai bezdarbības rezultātā Līguma izpildes laikā vai garantijas laikā un ir konstatēta un dokumentāli pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp Puses rīcību un zaudējumu rašanos.

8.3. Ja Būvdarbu veicējs Līguma 1.1.punktā noteikto Būvdarbu izpildei piesaista apakšuzņēmējus, tad Būvdarbu veicējs ir atbildīgs par piesaistīto apakšuzņēmēju saistību neizpildi vai nepienācīgu izpildi.

8.4. Ja Būvdarbu veicējs kavē Līguma 2.1.punktā noteikto Būvdarbu izpildes termiņu, tas maksā Pasūtītājam līgumsodu 1% (viena procenta) apmērā no Līguma summas (ar PVN) par katru nokavēto dienu, bet ne vairāk kā 10% (desmit procenti) no kopējās Līguma summas.

8.5. Ja Būvdarbu veicējs vienpusēji atkāpjas no Līguma, vai Pasūtītājs vienpusēji izbeidz Līgumu sakarā ar to, ka Būvdarbu veicējs nav pildījis Līguma saistības, Būvdarbu veicējs maksā Pasūtītājam līgumsodu 10% (desmit procentu) apmērā no kopējās Līguma summas.

8.6. Pasūtītājs nav tiesīgs pieprasīt no Būvdarbu veicēja Līgumā noteikto līgumsodu samaksu, ja par Būvdarbu veicēja Līguma saistību neizpildi vai nesavlaicīgu izpildi ir vainojams pats Pasūtītājs. Būvdarbu veicējam tādā gadījumā ir jāpierāda iepriekš minēto apstākļu esamība. Būvdarbu veicējs nav tiesīgs atsaukties uz tādiem Līguma saistību savlaicīgu un kvalitatīvu izpildi ietekmējošiem apstākļiem, kurus Būvdarbu veicējs objektīvi varēja paredzēt vai tam vajadzēja tos paredzēt.

8.7. Ja Pasūtītājs kavē Līguma 4.2.punktā noteiktos maksājumu termiņus, Būvdarbu veicējam ir tiesības piemērot tam līgumsodu 1% (viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējās Līguma summas.

8.8. Līgumsoda samaksa neatbrīvo vainīgo Pusi no Līguma saistību izpildes un zaudējumu atlīdzināšanas pienākuma.

8.9. Ja ir iestājušies apstākļi, kas saskaņā ar Līgumu dod tiesības kādai no Pusēm piemērot līgumsodu, otra Puse iesniedz rēķinu līgumsoda apmērā.

8.10. Pasūtītājam ir tiesības aprēķināto līgumsodu ieturēt no Būvdarbu veicējam izmaksājamās summas, arī no gala maksājuma, par ko Pasūtītājs informē Būvdarbu veicēju.

**9. Nepārvarama vara**

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma noslēgšanas, kurus nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas Republikas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi, kas ir saistoši Pusēm, kā arī citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītiem Līguma izpildes traucējumiem tikai gadījumā, ja pēc nepārvaramās varas apstākļu iestāšanās ir izdarījusi visu iespējamo, lai novērstu radušos Līguma izpildes šķēršļus.

9.2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski jāinformē par to otrā Puse un, ja tas ir iespējams, ziņojumam jāpievieno kompetentas iestādes izsniegta izziņa, kas satur minēto apstākļu apstiprinājumu un raksturojumu.

9.3. Ja nepārvaramas varas apstākļu dēļ Līgumu nav iespējams izpildīt ilgāk par 3 (trim) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nav tiesīga pieprasīt zaudējumu atlīdzināšanu, kas radušies Līguma izbeigšanas rezultātā.

**10. Līguma spēkā stāšanās, grozīšana, izbeigšana, strīdu izskatīšana**

10.1. Līgums stājas spēkā ar dienu, kad to paraksta abas Puses, un ir spēkā līdz pilnīgai Līgumā noteikto Pušu saistību izpildei.

10.2. Līguma darbības laikā Puses ir tiesīgas veikt grozījumus Līgumā, ievērojot Publisko iepirkuma likuma 61.panta nosacījumus.

10.3. Līgums var tikt izbeigts, Pusēm savstarpēji vienojoties, vai arī Līgumā noteiktajā kārtībā.

10.4. Pasūtītājs, nosūtot Būvdarbu veicējam rakstisku paziņojumu vismaz 5 (piecas) dienas iepriekš, ir tiesīgs vienpusēji izbeigt Līgumu, ja:

10.4.1. Būvdarbu veicējs neievēro Būvdarbu izpildes termiņus un šādu Līguma saistību neizpildi nav novērsis 30 (trīsdesmit) dienu laikā no Pasūtītāja rakstiska brīdinājuma saņemšanas;

10.4.2. Būvdarbu veicējs neievēro pamatotus Pasūtītāja norādījumus vai arī nepilda kādus Līgumā noteiktos pienākumus, un šādu Līguma saistību neizpildi nav novērsis 7 (septiņu) dienu laikā pēc attiecīga Pasūtītāja rakstiska brīdinājuma.

10.4.3. Līgumā paredzēto Pasūtītāja saistību izpilde nav iespējama vai apgrūtināta sakarā ar finansējuma samazinājumu.

10.5. Iesniedzot Būvdarbu veicējam pamatotu rakstisku pretenziju, Pasūtītājs ir tiesīgs ieturēt summas, kas viņam saskaņā ar Līgumu pienākas no Būvdarbu veicēja, tostarp, atlīdzība par zaudējumiem, kas Pasūtītājam radušies sakarā ar Būvdarbu veicēja līgumsaistību nepienācīgu izpildi. Strīdu gadījumā zaudējumu apmēru nosaka neatkarīga ekspertīze, kuru pasūta Pasūtītājs. Ekspertīzes izmaksas sedz vainīgā Puse.

10.6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.

10.7. Pušu domstarpības, kas rodas par Būvdarbu un materiālu kvalitātes un to atbilstības Līguma noteikumiem nodrošināšanu, izšķir Pušu pieaicināti licencēti vai sertificēti speciālisti, par kuru pakalpojumiem maksā vainīgā Puse.

**11. Citi noteikumi**

11.1. Līguma izpildes nodrošināšanai Būvdarbu veicējs un Pasūtītājs nozīmē pārstāvjus, kuriem ir tiesības rīkoties attiecīgās Puses vārdā saistībā ar Līguma izpildi, tostarp, veikt Līguma saistību izpildes kontroli:

11.1.1. Būvdarbu veicēja pārstāvis: <*vārds, uzvārds*>, telefons: <*telefona numurs*>, e-pasts: <*e-pasta adrese*>;

11.1.2. Pasūtītāja pārstāvis: Antons Troška, e-pasts: [antons.troska@rezeknesnovads.lv](mailto:antons.troska@rezeknesnovads.lv), telefons: 26144495.

11.2. Katrai Pusei ir nekavējoties jāziņo otrai Pusei par savas juridiskās adreses vai norēķinu rekvizītu maiņu.

11.3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā noteikto saistību izpildi.

11.4. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.

11.5. Līgums sastādīts latviešu valodā uz \_\_\_\_\_\_ (<*lapu skaits vārdiem*>) lapām 2 (divos) eksemplāros ar vienādu juridisko spēku – pa vienam eksemplāram katrai Pusei.

**12. Līguma pielikumi**

12.1. Līgumam ir pievienoti šādi pielikumi – Līguma neatņemamas sastāvdaļas:

12.2.1. Pielikums Nr.5 „Finanšu piedāvājums” Iepirkumā, tostarp, Tāme, – uz \_\_\_\_\_\_\_ (<*lapu skaits vārdiem*>) lapām un Laika grafiks – uz \_\_\_\_\_\_\_ (<*lapu skaits vārdiem*>) lapām.

**Pušu rekvizīti un paraksti**

|  |  |  |  |
| --- | --- | --- | --- |
| PASŪTĪTĀJS BŪVDARBU VEICĒJS   |  |  |  | | --- | --- | --- | | **Rēzeknes novada pašvaldības**  **Dricānu pagasta pārvalde**  reģistrācijas Nr.90000048538  adrese: „Pagastmāja”, Dricāni,  Dricānu pagasts, Rēzeknes novads, LV-4615  banka: <*bankas nosaukums*>  konta Nr.<*konta numurs*>  kods: <*bankas kods*>    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  S.Melne | <***Būvdarbu veicēja nosaukums***>  reģ.Nr.<*reģistrācijas numurs*>  adrese: <*juridiskā adrese*>  e-pasts: <*e-pasta adrese*>  banka: <*bankas nosaukums*>  konta Nr.<*konta numurs*>  kods: <*bankas kods*>    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  <*paraksta atšifrējums*> | Juridiskā adrese: Institūta iela 1, Ulbroka, Stopiņu novads, LV-2130  PVN reģistrācijas kods LV40002073009  Bankas nosaukums: Nordea BankFinlandPlc Latvijas filiāle  Bankas kods: NDEALV2X  Konta Nr.: LV86NDEA0000080248947  Tālrunis 67910766, fakss: 67910900  e-pasts: rezeknes[edelveiss\_eg@ibox.lv](mailto:edelveiss_eg@ibox.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (valdes priekšsēdētājs Dainis Buls)  z.v. | |

***Pielikums Nr.7***

**APSEKOŠANAS LAPA**

**Iepirkums “Dricānu vidusskolas ēkas cokola remontdarbi”**

(identifikācijas Nr. DPP 2018/2)

Rēzeknes novada Dricānu pagastā, 2018.gada \_\_\_.\_\_\_\_\_\_\_\_\_\_\_\_\_\_\_

Objekts: Dricānu vidusskola, adrese: “Dricānu vidusskola”, Dricāni, Dricānu pag., Rēzeknes nov., LV-4615

|  |  |  |  |  |
| --- | --- | --- | --- | --- |
| N.p.k | Objekts apsekots (datums) | Objekta pārstāvis  (vārds, uzvārds un paraksts) | Pretendents  (nosaukums, reģ. Nr.) | Pretendenta pārstāvis  (vārds, uzvārds un paraksts) |
| 1. |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pretendenta pārstāvis un Pasūtītāja pārstāvis ar saviem parakstiem apliecina, ka:

1. tika veikta objektu apsekošana;

2. būvdarbu sastāvs un apjoms Objektā ir skaidrs un pietiekošs kvalitatīvi izpildāmiem Būvdarbiem.

Pielikumā: \_\_\_. \_\_\_\_\_\_\_\_\_\_\_\_\_ pilnvara Nr.\_\_\_\_\_\_

1. Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-1)